**ÅRSMØTE FERMATE VOKAL MANDAG 4.MARS 2024 PÅ FROGNER MISJONSSENTER KL 18.00 – 19.00**

Det var 17 fremmøtte på årsmøtet som dermed er beslutningsdyktig. (Det kom to til mot slutten av møtet)

**Sak 1.** Godkjenning av innkalling og saksliste.

Godkjennes.

**Sak 2.** Valg av møteleder og referent.

Ingun Bråten Thoresen godkjennes som møteleder og Signe Grønli godkjennes som referent.

**Sak 3.** Valg av to personer til å signere protokollen.

Inger Vetlesen og Christof Muth velges til å signere protokollen.

**Sak 4.** Årsberetninger fra styret og MoRu ( Musikk- og repertoarutvalget).

Årsberetningen fra styret godkjennes.

Årsberetningen fra MoRu godkjennes.

Begge årsberetningene var gode, fyldige og solide.

**Sak 5.** Godkjenning av regnskap for 2023

Regnskapet for 2023 godkjennes.

**Sak 6.** Fastsette kontingent 2024.

Det ble vedtatt at kontingenten forblir uendret for 2024.

**Sak7**. Godkjenning av budsjett for 2024

Budsjett for 2024 godkjennes.

**Sak 8.** Innkomne saker.

Ingun Bråten Thoresen la frem under sak fra fjorårets årsmøte om endring av vedtekter. Endringene har ikke kommet inn i vedtektene til koret og det må gjøres.

Endringene gjelder nytt punkt 2 :Endring i arbeidsinstruks for

Repertoarutvalget ( MoRu) punkt 2. MoRu konstituerer seg selv med leder og nestleder.

Neste endring som ble vedtatt på årsmøtet 2023 og som også må endres i vedtektene til koret var: Vedtektsendringer.

Det vedtas under punkt 6: Årsmøte et nytt punkt 10 som nå sier at det velges 2 medlemmer til musikk-og repertoarutvalget- MORU ( 1 år) og MORUs leder er fullverdig medlem av styret.

Under vedtekter skal det settes inn at årsmøtet avholdes innen 15.mars.

**Sak 9.** Valg

Irene Hagen Stoveland går ut av styret. Hun går av midt i styreperioden av personlige grunner som vi alle har stor forståelse for. Hun har gjort en strålende jobb som leder av styret. Vi takker henne for den gode jobben hun har gjort.

Det manglet forslag fra valgkomiteen på ny leder. Men Lena Giselsson sa seg villig til å sitte som leder for ett år.

Are Berg har vært kasserer i koret i mange år. Han går ut av styret. Koret takker Are for en glimrende jobb han har gjort som kasserer. Are sa seg villig til å fortsette med å oppdatere web-siden.

Valgkomiteen manglet forsalg til ny kasserer. Ingrid Byng sa seg villig til å sitte som kasserer.

Styret blir som følger:

Leder : Lena Giselsson ( 1 år)

Nestleder/ sekretær : Signe Ruud Grønli fortsetter 2 år

Kasserer : Ingrid Byng ( 2 år)

MoRu

MoRu blir som følger:

Unn Christel – velges for 1 år

Beata Krognes – velges for 1 år

Valgkomite: Ingun Bråten Thoresen og Steinar Brun ( om ikke Steinar stiller går Inger Vetlesen inn)

 Lillestrøm 7.3.2024

 Signe Ruud Grønli

 Referent

Christof Muth Inger Vetlesen